Legal Document

Category: 11

Text:
66. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 449 της 16/30 Οκτ. 1991 (ΦΕΚ Α΄ 165) Κατώτατο όριο Μετοχικού Κεφαλαίου των Τραπεζικών Εταιρειών που ιδρύονται στην Ελλάδα. Έχοντας υπόψη: 1.Το άρθρο μόνο του Ν.Δ. 1800/1942 «Περί Μετοχικών Κεφαλαίων ιδρυομένων Τραπεζών» (ΦΕΚ 297/Α/1942), που κυρώθηκε με την ΠΥΣ 302/1946 (ΦΕΚ 183/Α/1946). 2.Την με αριθ. 1961/29.7.91 Πράξη του Διοικητή της Τράπεζας της Ελλάδος. 3.Τη με αριθ. 554/11.9.1991 γνωμοδότηση του Συμβουλίου της Επικρατείας, μετά από πρόταση του Υπουργού Εμπορίου, αποφασίζουμε: Άρθρ.1.-1.Το κατώτατο όριο του Μετοχικού Κεφαλαίου των νέων Ανωνύμων Τραπεζικών Εταιρειών, που ιδρύονται στο εξής στην Ελλάδα, ορίζεται στο ποσό των 4.000.000.000 δραχμ., που καταβάλλεται εξ ολοκλήρου σε μετρητά. 2.Η διάταξη της προηγούμενης παραγράφου καταλαμβάνει και τις κατά τη δημοσίευση του παρόντος δ/τος εκκρεμείς αιτήσεις για την ίδρυση νέων Τραπεζών. Άρθρ.2.-Οι Τράπεζες που ήδη λειτουργούν και έχουν άθροισμα Μετοχικού Κεφαλαίου και αποθεματικών μικρότερο από το ποσό των 4.000.000.000 δραχμ. οφείλουν να αυξήσουν το κεφάλαιό τους μέχρι το ως άνω κατώτατο όριο με καταβολή μετρητών, μέχρι την 31 Δεκ. 1992 το αργότερο. (Αντί για τη σελ. 120,841(α) Σελ. 120,841(β) Τεύχος 1414 Σελ. 39